Dit was Cheslin Marsh se eerste woorde aan sy ma, Marilyn, toe sy op daardie oggend van 27 Mei 2017 ’n oproep ontvang het en na ’n hospitaal in Kraaifontein ontbied is.
Cheslin, wat in Wellington woon, waar hy ’n leerder aan Wellington Hoërskool was voordat hy later aan Noorder-Paarl Sekondêr gematrikuleer, is steeds midde-in ’n nagmerrie met die hofsaak van die grumoord op sy vriendin en aanval op hom wat steeds voortduur.
Cheslin is in ’n wêreld van chaos gedompel nadat sy vriendin Hannah Cornelius se lyk op 27 Mei 2017 langs die pad naby ’n wynplaas buite Stellenbosch gevind is. Sy is twee keer aan die linkerkant van haar nek met ’n mes gesteek voordat sy met ’n klip of klippe oor die kop geslaan is.
Volgens sy ma wil hy sy tersiêre studie die een of ander tyd voltooi, maar in hierdie stadium is hy nog nie heeltemal seker nie.
Die twee Matie-studente is in die vroeë oggendure daardie noodlottige dag in Stellenbosch gekaap en ontvoer. Hy (Cheslin) is ná ’n nagmerrierit aangerand en vir dood agtergelaat.
“Toe ek die oggend ’n oproep ontvang, het ek gemengde gevoelens gehad. Ek het glad nie só iets verwag nie. Nooit sou ek kon dink dat hy aangerand is nie,” vertel sy.
“Daar is ’n rede hoekom jy oorleef het. Dit was om Hannah se moordenaars uit te wys en te vertel wat daardie aand gebeur het.”
Marilyn onthou die eerste keer dat sy Hannah ontmoet het: “Dit was ’n baie goeie ontmoeting. Sy het my sommer onmiddellik omhels,” vertel sy met ’n sagte lag.
Hannah se dood was nie die eerste tragedie wat die gesin getref het nie. Marilyn vertel hoe sy haar moed bymekaar moes skrap toe sy sewe jaar gelede op ’n motorongeluk afgekom het waarin haar man dood is.